Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi haitallisista aineista eläinten ruokinnassa /* SEK/2001/1424 lopull. - COD 1999/0259 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi haitallisista aineista eläinten ruokinnassa 1. ASIAKIRJAN TAUSTA Ehdotuksen toimittaminen Euroopan parlamentille ja neuvostolle (asiakirja KOM(1999) 654 lopullinen - 1999/0259 (COD)): // 17.12.1999 Talous- ja sosiaalikomitean lausunto: // 29.3.2000 Euroopan parlamentin lausunto ensimmäisessä käsittelyssä: // 4.10.2000 Muutetun ehdotuksen toimittaminen: // 19.12.2000 Yhteisen kannan vahvistaminen: // 17.9.2001 2. KOMISSION EHDOTUKSEN TARKOITUS Neuvoston direktiivissä 1999/29/EY vahvistetaan haitallisten aineiden ja tuotteiden sallitut enimmäismäärät rehuaineissa ja rehuissa. Rehuaineita ja rehuja, jotka eivät noudata enimmäismääriä, ei saa laskea liikkeelle. Haitallisista aineista ja tuotteista eläinten ruokinnassa 22 päivänä huhtikuuta 1999 annetulla neuvoston direktiivillä 1999/29/EY [1] on kodifioitu direktiivi 74/63/ETY, jota on muutettu useita kertoja. [1] EYVL L 115, 4.5.1999, s. 32. Direktiivissä 1999/29/EY säädetään, että rehuaineita, jotka eivät noudata enimmäismääriä, voidaan käyttää rehuseoksissa sillä edellytyksellä, että rehuseoksille säädettyjä enimmäismääriä noudatetaan. Lisäksi jäsenvaltioille annettiin lupa poiketa enimmäismääristä sellaisten rehujen osalta, jotka käytetään niitä lisää jalostamatta samalla maatilalla, jos se katsotaan tarpeelliseksi erityisistä paikallisista syistä, eikä tästä aiheudu vahinkoa eläinten tai ihmisten terveydelle. Nyt käsiteltävänä oleva ehdotus muuttaa merkittävästi direktiiviä 1999/29/EY ottamalla käyttöön uuden tekstin, joka kumoaa direktiivin 1999/29/EY. Ehdotuksesta ilmoitettiin työohjelmassa, joka toimitettiin maatalousasioiden neuvostolle heinäkuussa 1999 ja esiteltiin Euroopan parlamentille. Ehdotuksen tarkoituksena on paneutua rehuja koskevan nykyisen yhteisön lainsäädännön heikkouksiin, jotka korostuivat dioksiinikriisin yhteydessä vuonna 1999. Ehdotetut keskeisimmät muutokset voidaan tiivistää seuraavasti: - Laajennetaan direktiivin soveltamisalaa niin, että direktiiviin sisällytettäisiin mahdollisuus vahvistaa enimmäispitoisuudet rehujen lisäaineissa esiintyville haitallisille aineille. - Poistetaan nykyisin käytössä oleva mahdollisuus laimentaa saastuneita rehuaineita niiden puhdistamisen tai hävittämisen sijasta (laimentamisen kieltämisen periaatteen käyttöönotto). - Poistetaan mahdollisuus enimmäispitoisuuksia koskevan poikkeuksen tekemiseen erityisten paikallisten syiden perusteella. - Otetaan käyttöön mahdollisuus vahvistaa toimintarajat, joiden ylittyessä käynnistetään tutkimus saastuntalähteen tunnistamiseksi (nopea varoitusjärjestelmä) ja ryhdytään toimenpiteisiin sen vähentämiseksi tai poistamiseksi kokonaan (aktiivinen lähestymistapa). 3. YHTEISTÄ KANTAA KOSKEVAT HUOMAUTUKSET Komissio hyväksyy kaikki neuvoston ehdottamat muutokset seuraavin perustein: 1. Korvataan termi "haitalliset aineet ja tuotteet" termillä "haitalliset aineet": direktiivin 2 artiklan 1 kohdassa esitetty haitallisten aineiden määritelmä osoittaa selvästi, että haitalliset tuotteet sisältyvät termiin "haitalliset aineet". 2. Korvataan termi "eläinten rehuksi tarkoitettu materiaali" termillä "rehuksi tarkoitetut tuotteet": ehdotetun termin avulla voidaan välttää kaikki mahdolliset epäselvyydet. 3. Lisätään eläinten käyttämän veden laatua ja turvallisuutta käsittelevä uusi johdanto-osan kappale numero 4: on asianmukaista ja välttämätöntä, että eläinten käyttämä vesi on turvallista. Jo silloin kun Euroopan parlamentti käsitteli ehdotusta ensimmäisen kerran, komissio ilmoitti tarkastelevansa veden luokittelemista rehuksi direktiivin 96/25/EY puitteissa. 4. Poistetaan komission muutettuun ehdotukseen KOM(2000)861 sisältynyt johdanto-osan kappale nro 15, jossa viitattiin jäsenvaltioiden väliseen ilmoitusjärjestelmään tapauksissa, joissa tämän direktiivin säännöksiä ei ole noudatettu: kyseistä artiklaa ja vastaavaa johdanto-osan kappaletta ei enää tarvita tässä direktiivissä, koska ilmoitusjärjestelmää on kehitetty ja laajennettu rehujen virallisen valvonnan järjestämistä koskevista periaatteista annetun neuvoston direktiivin 95/53/EY sekä eläinten ruokintaa koskevien neuvoston direktiivien 70/524/ETY, 96/25/EY ja 1999/29/EY muuttamisesta 23 päivänä heinäkuuta 2001 annetulla Euroopan parlamentin ja neuvoston direktiivillä 2001/46/EY [2]. [2] EYVL L 234, 1.9.2001, s. 55. 5. Ehdotetun direktiivin 1 artiklan 2 kohta: tekstin tarkkuus lisääntyy ja epäselvyydet vältetään, kun kohdassa viitataan asianmukaisen lainsäädännön tiettyihin säädöksiin sen sijaan, että viitattaisiin yleisesti säännöksiin, jotka koskevat tiettyjä aineita. 6. Ehdotetun direktiivin 2 artikla - määritelmät: "erän" ja "lemmikkieläinten" määritelmät on poistettu, koska niihin ei enää viitata direktiivissä. 7. Ehdotetun direktiivin 3 artiklan 1 kohta: kohtaan lisätyllä tuotteiden tulemista kolmansista maista yhteisössä käytettäviksi koskevalla maininnalla varmistetaan, että direktiivi kattaa liikkeeseen laskemisen ja käytön lisäksi rehujen tulemisen yhteisön ulkopuolisista maista yhteisössä käytettäviksi. Termillä "virheetön, aito ja kauppakelpoinen" tarkoitetaan sitä, että rehut eivät asianmukaisesti käytettyinä aiheuta mitään vaaraa ihmisten tai eläinten terveydelle taikka ympäristölle eivätkä vaikuta kielteisesti kotieläintuotantoon. 8. Ehdotetun direktiivin 4 artiklan 2 kohta: toimintarajan käsitteen käyttöönottoa koskevia säännöksiä on selkeytetty ja direktiiviin on lisätty säännös, jolla varmistetaan, että kaikki asiaankuuluvat tiedot toimitetaan komissiolle ja muille jäsenvaltioille. 9. Ehdotetun direktiivin 8 artikla: tämän artiklan säännöksiä on jäsennelty uudelleen niiden selkeyttämiseksi. Lisäksi hyväksyttävyyskriteerien mahdollista määrittelyä on laajennettu detoksisoitujen tuotteiden lisäksi detoksikaatiomenetelmiin, ja artiklaan on lisätty kohta, jolla varmistetaan, että detoksikaatiomenetelmiä sovelletaan asianmukaisella tavalla ja että detoksisoidut tuotteet ovat vaatimustenmukaisia. 10. Poistetaan entinen 10 artikla: ks. kohdan 4 perustelut. 11. Lisätään uusi 10 artikla: asianomaisten tiedekomiteoiden kuuleminen etukäteen ihmisten ja eläinten terveyteen vaikuttavista säännöksistä on tärkeä ja asianmukainen säännös. 12. Ehdotetun direktiivin 13 artiklan 2 kohta: Euroopan yhteisön ulkopuolella tuotettujen kontaminoituneiden tuotteiden lähettämistä takaisin alkuperämaahan koskevaa säännöstä on selkeytetty. 13. Poistetaan liitteestä "aineiden", "tuotteiden" ja "kasviperäisten epäpuhtauksien" välinen erottelu: tämä muutos on johdonmukainen kohdassa 1 ehdotetun muutoksen kanssa. 4. PÄÄTELMÄ Komissio hyväksyy neuvoston yhteisen kannan, koska se vastaa komission ehdotuksen sisältöä ja suurinta osaa Euroopan parlamentin ensimmäisessä käsittelyssään tekemistä tarkistuksista.